KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2014. december 17-i ülésére)


TÁRGY: 	LAKÁS BÉRBEADÁSA FILUS ANDREA RÉSZÉRE


Filus Andrea kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

A kérelmező a Kiskőrösi Evangélikus Középiskola Petőfi Sándor Általános Iskolájában szakképesítésének megfelelő állást tölt be, pedagógiai asszisztensként dolgozik. Állandó lakóhelye Kaskantyú. Vőlegényével Kiskőrösön szeretne letelepedni és családot alapítani. Filus Andrea kérelmező, azért kéri az Önkormányzat segítségét, mivel lakásproblémáját önhibáján kívül megoldani másként nem tudja és az alacsonyabb költségek folyományaként önálló lakás megvásárlására tudna gyűjteni, továbbá képes lenne távlatilag rendezni lakásproblémáját.

Filus Andrea 2014. szeptember 9. napjától - határozott idejű szerződéssel - dolgozik pedagógiai asszisztensként a Kiskőrösi Evangélikus Középiskola Petőfi Sándor Általános Iskolájában. Az intézmény igazgatója támogatja kérelmét, mivel munkájára a jövőben is számít.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Petőfi Sándor út 3. szám, II/9. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást Filus Andrea részére 1 éves időtartamra, de legfeljebb a Kiskőrösi Evangélikus Középiskola Petőfi Sándor Általános Iskolájában fennálló munkaviszonya időtartamára.

	polgármester









HATÁROZAT-TERVEZET

A Képviselő-testület
1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező kiskőrösi 3140/A/11. hrsz-on nyilvántartott, természetben Petőfi Sándor út 3. szám. II/9. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást bérbe adja Filus Andrea 6211 Kaskantyú, Bercsényi utca 14. szám alatti lakos részére 1 éves időtartamra, de legfeljebb a Kiskőrösi Evangélikus Középiskola Petőfi Sándor Általános Iskolájában fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

Felelős:	polgármester
Határidő:	azonnal

